# Ivan Šarić

Ivan Šarić (nascut el 17 d'agost de 1990), és un jugador d'escacs croat, que té el títol de Gran Mestre des de 2008.
A la llista d'Elo de la FIDE del juny de 2022, hi tenia un Elo de 2687 punts, cosa que en feia el jugador número 1 (en actiu) de Croàcia, i el 47è millor jugador al rànquing mundial. El seu màxim Elo va ser de 2703 punts, a la llista del març de 2019.

## Resultats destacats en competició

En Šarić va guanyar el Campionat d'Europa Sub-18 el 2007, a Šibenik, i el Campionat del món Sub-18 el 2008 a Vũng Tàu. El 2009 es proclamà campió de Croàcia. El 2011 empatà als llocs 2n-7è amb Aleksandr Dèltxev, Julio Granda, Pablo Almagro Llamas, Maksim Túrov i Mihail Marin al 31è Obert Vila de Benasc (el campió fou Tigran L. Petrossian).
L'octubre del 2013 va guanyar el Masters de Còrsega després de guanya a Evgeny Postny, Étienne Bacrot i Serhí Fedortxuk a la fase prèvia i eliminar a la final al GM Zoltán Almási per 2 a 1, i d'aquesta forma s'endugué el premi de 15.000 euros.
El 2013 va guanyar per segon cop el campionat de Croàcia. El març de 2014 empatà al segon lloc al campionat d'Europa individual, a Erevan, amb 8 punts d'11 partides, amb set jugadors més (el campió fou el rus Aleksandr Motiliov). Aquest resultat el va classificar per la Copa del Món de 2015 on fou eliminat a la primera ronda per Bassem Amin.
El març de 2018 va guanyar el 19è Campionat d'Europa individual celebrat a Batumi, per damunt del polonès Radoslaw Wojtaszek. Šarić fou així el segon croat en guanyar la competició, després que ho hagués fet Zdenko Kozul el 2006.

### Participació en olimpíades d'escacs

Šarić ha participat, representant Croàcia, en tres Olimpíades d'escacs entre els anys 2010 i 2014, amb un resultat de (+9 =16 –6), per un 54,8% de la puntuació. El seu millor resultat el va fer a l'Olimpíada del 2014 en puntuar 7 d'11 (+5 =4 -2), amb el 63,6% de la puntuació, amb una performance de 2710.

## Notes i referències

* 1 2 3 «Nota biogràfica d'Ivan Šarić» (en anglès). Chessgames.com. [Consulta: 9 novembre 2011].
* ↑ «"Rànquing d'escaquistes per federació: Croàcia"» (en anglès). lloc web de la FIDE. [Consulta: 8 juny 2022].
* ↑ «Evolució Elo d'Ivan Šarić» (en anglès). FIDE consulta= 26 de gener de 2020.
* ↑ New record for the European Youth Chess Championships, Chessbase, 8 d'octubre de 2007 (en anglès). Consultat el dia 9 de novembre de 2011 (anglès)
* ↑ P. Smolčić. «Šahovska senzacija iz Splita: Ivan Šarić svjetski prvak» (en croata). Slobodna Dalmacija, 30-10-2008. [Consulta: 2 novembre 2008].
* ↑ Mateo Ivić. «Ivan Šarić postao juniorski prvak svijeta u šahu» (en croata). 24 sata, 30-10-2008. Arxivat de l'original el 2008-11-02. [Consulta: 2 novembre 2008].
* ↑ «Campionats del món per edats: campions» (en portuguès). brasilbase. [Consulta: 5 febrer 2014].
* ↑ «Tigran Petrosian Victorious in Benasque Open» (en anglès). Chessdom. Arxivat de l'original el 2011-12-05. [Consulta: 9 novembre 2011].
* ↑ «GM Ivan Saric wins 17th Corsica Masters». chessdom.com. [Consulta: 19 maig 2016].
* ↑ «Alexander Motylev is the new European Champion» (en anglès). chessdom. [Consulta: 11 maig 2014].
* ↑ Els millors 23 jugadors es classificaven per la Copa del Món de 2015.
* ↑ «Resultats Copa del Món de 2015». Arxivat de l'original el 12 d'octubre 2015. [Consulta: 3 gener 2016].
* ↑ McGourty, Colin «Ivan Saric wins 2018 European Championship» (en anglès). chess24.com, 29-03-2018 [Consulta: 8 desembre 2019].
* ↑ Doggers, Peter «Ivan Saric Wins European Championship». chess.com, 29-03-2018 [Consulta: 8 desembre 2019].
* ↑ La notació (+x -y =z) vol dir que el primer jugador va guanyar x partides, en va perdre y, i va fer taules en z.